На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан („Службени лист града Ниша“ бр.83/2008 и 79/2017), Одлуке о одобравању средстава општини Гаџин Хан за уређење некатегорисаних путева и отресишта в.д. доректора Управе за пољопривредно земљиште број 401-00-01528/1/2017-14 од 14.08.2017. године, Општинско веће општине Гаџин Хан, на 48. (четрдесетосмој) седници, одржаној дана 25. августа 2017. године, доноси

**З А К Љ У Ч А К**

**1-ЗАКЉУЧИТИ** са Министарством пољопривреде, шумарства и водопривреде – Управе за пољопривредно земљиште, Грачаничка 8 Београд, које заступа Министар Бранислав Недимовић, а по овлашћењу в.д. директор Драгана Гођевац Обрадовић, Уговор о коришћењу средстава за уређење некатегорисаних путева и отресишта.

**2**-Средства добијена по основу учешћа на Конкурс за доделу средстава на територији републике аутономних покрајина у 2017. години, а на основу Одлуке о одобравању средстава општини Гаџин Хан за уређење некатегорисаних путева и отресишта в.д. директора Управе за пољопривредно земљиште број 401-00-01528/1/2017-14 од 14.08.2017.године, инвестирати у поправку следећих путева: Личје - дужине 2429м; Овсињинац - Горње Драговље - дужине 2124м; Горњи Душник Сопотница - дужине 1600м; Гаџин Хан - дужине 1101, и Семче - дужине 635м.

**3-ОВЛАШЋУЈЕ СЕ** Саша Ђорђевић, председник општине Гаџин Хан, да у име и за рачун општине Гаџин Хан закључи Уговор из тачке 1. овог закључка.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-401-441/17-III

У Гаџином Хану, дана 25. августа 2017.год.

 **ПРЕДСЕДНИК** **ОПШТИНСКОГ ВЕЋА**

 Саша Ђорђевић